**KULTURNI DAN KO POP SREČA KLASIKO**

Pozdravljeni, osmošolci,

v ponedeljek, 4. maja 2020, je pred vami kulturni dan. Ker operne predstave Gorenjski slavček in Narodne galerije letos ne moremo obiskati, boste raziskovali in ustvarjali doma.

V **prvem delu** si boste ogledali zabavno oddajo **Ko pop sreča klasiko.** V njej boste z moderatorjem Juretom Godlerjem na simpatičen način spoznavali vlogo klasične glasbe v današnjem času, obenem pa se sprehodili tudi skozi zgodovino glasbe. O svojih občutkih o klasični glasbi v oddaji na sproščen način spregovorijo pop zvezdniki, ki so svojo glasbeno pot začeli prav v klasični glasbi: Jan Plestenjak, Neisha, Omar Naber, Raay, Matjaž Vlašič, Boštjan Gombač, DJ Umek in drugi. Ob koncu oddaje boste svoja spoznanja in razmišljanja s pomočjo vprašanj zapisali.

**Drugi del** kulturnega dne bo **ustvarjalen**. Zamislili in izdelali boste svoje improvizirano glasbilo, ga kratko opisali in nanj tudi zaigrali.

Za izdelavo pisnega dela naloge boste imeli na razpolago tudi uro GUM v tednu po počitnicah, zato bo časa dovolj.

Kulturni dan **bo ocenjen**, kriteriji ocenjevanja so zapisani spodaj. Vaše **pisne prispevke in posnetek igranja, prosim**, **vložite v e-učilnico Teamsi**. Če tega še niste vešči, lahko pisni izdelek in povezavo do posnetka pošljete tudi na e-naslov [simona.zvonar@guest.arnes.si](mailto:simona.zvonar@guest.arnes.si) **do 8. maja 2020**.

**Ustvarjalen, uspešen in prijeten kulturni dan vam želim,** učiteljica Simona

|  |  |
| --- | --- |
| IZOBRAŽEVALNI DEL | **OGLED FILMA POP V KLASIKI** |
| Odpri spodnjo povezavo: <https://4d.rtvslo.si/arhiv/dokumentarni-filmi-in-oddaje-kulturno-umetniski-program/174486645>. | Za ogled oddaje **KO POP SREČA** **KLASIKO** boš potreboval približno eno uro časa, računalnik ali drugo mobilno napravo, ki ti bo omogočala ogled oddaje. Sledi delo, navedeno spodaj. Dobro poslušaj voditelja in vse glasbenike, ki nastopajo v oddaji. Odgovore boš našel med njihovim dialogom in izvajanjem. Lahko si jih zapisuješ tudi med ogledom oddaje. |
|  | V **wordov dokument** napiši naslov kulturnega dneva KO POP SREČA KLASIKO, nato **prepiši vprašanja in zapiši odgovore**. Potrudi se odgovarjati izčrpno in natančno, v lepih in jezikovno pravilnih povedih.  1. Od kod melodija za risanko Smrkci iz leta 1981?  2. Katero glasbeno obliko izvaja pevec Omar Naber v cerkvi? V kateri cerkvi v naši neposredni bližini je bil posnet ta odlomek?  3. Pevec Jan Plestenjak ima do klasične glasbe poseben odnos že od otroštva. Kako ga opiše?  4. Kaj Jana Plestenjaka najbolj navdušuje pri klasični glasbi?  5. Voditelj oddaje zelo nazorno opiše značaj skladatelja Franza Liszta kot izvajalca na odru (lisztomanija). Opiši ga!  6. Voditelj omeni tudi Mozarta. Kako bi ga imenovali oz. kakšen pop vzdevek bi imel, če bi živel danes?  7. Omar Naber omeni himno za Ligo prvakov v nogometu. Kdo je avtor te himne?  8. **Kateri tri stvari so se ti v filmu zdele najzanimivejše in zakaj?** |
| USTVARJALNI DEL | **IZDELAVA IMPROVIZIRANEGA GLASBILA** |
|  | Za spodbudo in navdih si oglej posnetek:  <https://www.youtube.com/watch?time_continue=2&v=yYbORpgSmjg&feature=emb_logo>  V nadaljevanju boš ustvaril glasbilo, ki naj bo  čimbolj **izvirno, nenavadno**, **posebno,** a tudi lepega in dodelanega videza. Glasbilo naj ne bo samo preprosta ropotulja, zato **pusti domišljiji popolnoma prosto pot**. Glasbilo mora ustrezati nekaterim kriterijem:   1. Na glasbilo lahko **zaigraš, lahko tudi na** **dva različna** načina (npr. tolčeš in brenkaš, godeš in piskaš, tolčeš in trobiš …) Glasbilo je lahko sestavljeno iz več delov. 2. Uporabi materiale, ki jih najdeš doma (odpadni materiali, materiali iz narave,…) 3. Glasbilo **estetsko oblikuj**, pobarvaj, okrasi, polepi … 4. Glasbilo ustvarjalno **poimenuj;** bodi izviren, pusti domišljiji prosto pot.   **Še nekaj posnetkov za navdih:**  preprostejša glasbila:  <https://www.youtube.com/watch?time_continue=36&v=TaeaB53ev3E&feature=emb_logo>  zahtevnejša glasbila:  <https://www.youtube.com/watch?v=LudBe5zcha0&t=19s> |
| USTVARJALNI DEL | OPIS GLASBILA |
|  | V dokument, ki si ga začel pisati po oddaji Ko pop sreča klasiko, **kratko opiši svoje glasbilo**. Piši v zaokroženih in pravilnih povedih.  1. V naslovu napiši **ime glasbila.**  2. Glasbilo opiši: **na kateri način lahko nanj igraš**.  3. Glede na način igranja svoje **glasbilo uvrsti** med npr. godala, tolkala, pihala …  4. **Prilepi sliko** svojega glasbila. |
| USTVARJALNI DEL | IGRANJE NA GLASBILO |
|  | **Zdaj boš na glasbilo še zaigral.** Imaš dve možnosti:  1. **Zapoj pesem po izbiri in se spremljaj** (zahtevnejša naloga).  2. **Z igranjem spremljaj eno od melodij iz romantike ali klasicizma**, ki si jo boš poljubno izbral, možnosti je neskončno, npr:  Mozart: Alla turca:  <https://www.youtube.com/watch?v=whkjLgO4H_A>  Rossini, uvertura iz opere Viljem Tell  <https://www.youtube.com/watch?v=sybh2cAURFk&t=41s>  Grieg: V dvorani gorskega kralja (za svoje igranje izberi drugo povezavo, spodnji naj ti služi le kot primer):  <https://www.youtube.com/watch?v=Wk43IDUQmTk>  <https://www.youtube.com/watch?v=kLp_Hh6DKWc>  Offenbach: Can can (za svoje igranje izberi drugo povezavo)  <https://www.youtube.com/watch?v=x-YtK_EvmiY&t=22s>  <https://www.youtube.com/watch?v=4Diu2N8TGKA>  Johann Strauss: Redetzky march  <https://www.youtube.com/watch?v=eab_eFtTKFs>  Haydn: Simfonija presenečenja, 2. stavek  <https://www.youtube.com/watch?v=VOLy6JxEDLw>  Možnosti je nešteto, bodi ustvarjalen ☺  **SVOJE IZVAJANJE POSNEMI, POSNETEK NAJ BO DOLG OD ENE DO DVEH MINUT.**  PISNI IZDELEK IN POSNETEK VLOŽI V TEAMSE (NAVODILA BOŠ NAŠEL TAM) ALI POŠLJI PISNI IZDELEK PO E-POŠTI IN POSNETEK PO WE TRANSFERJU ALI GOOGLE DRIVU.  NAVODILA ZA POŠILJANJE VEČJIH DATOTEK NAJDEŠ SPODAJ. |
| KRITERIJI ZA OCENJEVANJE |  |
|  | 1. **ODGOVORI NA VPRAŠANJA** OB ODDAJI KO POP SREČA KLASIKO **(6 točk)**  6 točk: vsebinsko izčrpni, izvirni, premišljeni  in jezikovno pravilni odgovori. Utemeljeno izraženo mnenje.  4-3 točke: povprečni, jezikovno pravilni odgovori, mnenje izraženo.  1 točka: površni, nepopolni in jezikovno nepravilni odgovori.  2**. IZDELAVA GLASBILA (5 točk)**  2 točki: izvirnost  2 točki: estetskost  1 točka: izvirno poimenovanje in fotografija  *Dodatna točka: igranje na dva različna načina*  3. **OPIS GLASBILA (1 točka)**  1 točka: popoln in jezikovno pravilen opis s fotografijo  4. **IZVAJANJE** **(2 točki)**  ustvarjalno, pravilno, skladno: 2 točki  povprečno, manj ustvarjalno: 1 točka  14, 13 točk: odlično 5  12 točk: prav dobro 4  11, 10 točk: dobro 3  9, 8 točk: zadostno 2 |


Šentvid pri Stični, 30. 4. 2020

**DODATEK:**

**KAKO POSLATI VEČJI POSNETEK?**

Pojdi na spodnjo povezavo:

<https://wetransfer.com/>

Odpre se ti okno spodaj. 

1. klikni na + (Add your files) in izberi datoteko, ki jo želiš poslati,
2. v prostor Email to zapiši moj mail [simona.zvonar@guest.arnes.si](mailto:simona.zvonar@guest.arnes.si)
3. v prostor Your email zapiši svoj e-mail naslov
4. v prostor Message pa zapiši kaj pošiljaš in kdo pošilja (lahko dopišeš tudi kakšno lepo željo)
5. klikni Transfer in počakaj